Diari Oficial de la Generalitat Valenciana


Sumari del DOGV 3945, del 22-02-2001 (2001/1087)

Notificació de la Resolució del recurs ordinari núm. R-223/1998.
----------------------------------------------------------------

### Dades del document

Número de DOGV
:   3945

Data del DOGV
:   22-02-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/1087


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la Resolució del recurs ordinari núm. R-223/1998. [2001/X1087]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar al senyor Moktar Kenouche, carrer Zumalacárregui, 111-3r-9a (12240 Vila-real), la resolució del recurs ordinari amb el número de ref. interna R-223/1998.
  
Examinat el recurs ordinari formulat pel senyor Moktar Kenouche, contra Resolució del Servei Territorial d'Arquitectura i Habitatge de Castelló, en l'expedient per sol·licitud de concessió de visat i d'ajudes econòmiques directes per a l'adquisició protegida d'un habitatge de preu taxat, núm. 12/1T/0041/1998/135.
  
Antecedents de fet
  
Primer. L'interessat, adquirent d'un habitatge lliure usat, mitjançant escriptura de compravenda de 23 de desembre de 1997, va presentar davant del Servei Territorial d'Arquitectura i Habitatge de Castelló, sol·licitud de visat i d'ajudes econòmiques directes el dia 11 de febrer de 1998.
  
Segon. Mitjançant escrit de 18 de febrer de 1998, tramés per carta certificada amb justificant de recepció de 25 de l'esmentat mes i any, el Servei Territorial va requerir l'interessat perquè en el termini de deu dies hàbils, al·legara i/o presentara els documents i justificacions que estimara pertinents en defensa dels seus interessos, ja que de la documentació aportada resultava que el sol·licitant no era de nacionalitat espanyola, ni d'un altre país de la Unió Europea, i no s'havia acreditat l'existència d'un Tractat de Reciprocitat amb el seu país d'origen, en matèria d'habitatge (art. 20 del Decret 113/1996, de 5 de juny, del Govern Valencià). Tot això de conformitat amb el que estableix l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tercer. A la vista de l'expedient, transcorregut en excés el termini concedit, sense que l'interessat presentara cap escrit d'al·legacions i/o documentació en la seua defensa, el Servei Territorial, l'11 de març de 1998, dicta resolució en què denega la sol·licitud de visat i ajudes econòmiques directes per a l'adquisició protegida d'un habitatge de preu taxat, per incompliment del requisit exigit en l'article 20 del Decret 113/1995, de 5 de juny, del Govern Valencià, atés que el sol·licitant no és de nacionalitat espanyola, ni d'un altre país de la Unió Europea, i no ha sigut acreditada l'existència d'un Tractat de Reciprocitat amb el seu país d'origen en matèria d'habitatge.
  
Quart. Contra la citada resolució, interposa recurs ordinari dins del termini i en la forma escaient el senyor Moktar Kenouche, amb les al·legacions i documentació que consten en aquest i a les quals ens remetem a fi de ser breus.
  
Fonaments de dret
  
Primer. Aquesta Direcció General és competent per a la resolució del present recurs ordinari, tant pel que disposa l'article 114 i 116 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (Llei de RJAAPP i del PAC), com pel que estableix el Decret 225/1999, de 15 de desembre, del Govern Valencià (DOGV núm. 3.648, de 20 de desembre).
  
Segon. El que disposen els articles 107, 110, 114, 115, 116 i 117, de la Llei de RJAAPP i del PAC, quant a l'admissió i tramitació del recurs ordinari.
  
Tercer. Segons el que estableix l'article 20 del Decret 113/1996, de 9 de juny, del Govern Valencià, sobre actuacions protegibles en matèria d'habitatge (DOGV núm. 2.770, de 14 de juny de 1996): "Podran optar a les ajudes econòmiques directes, només els estrangers pertanyents a països membres de la Unió Europea, en virtut del que disposa el Reglament del Consell de les Comunitats Europees núm. 116/1998. En els altres supòsits, el sol·licitant haurà d'acreditar l'existència d'un Tractat de Reciprocitat amb el seu país, que establisca igualtat de tracte en tot quant es relacione amb l'accés a l'habitatge".
  
Quart. En el cas que ens ocupa, examinada la documentació que hi ha en l'expedient i considerant allò que ha adduït el recurrent i la documentació aportada, es comprova que els adquirents no són de nacionalitat espanyola ni d'un altre país de la Unió Europea i que no ha sigut acreditada l'existència d'un Tractat de Reciprocitat amb el seu país d'origen en matèria d'habitatge, per la qual cosa en aquest sentit, s'estima correcta la resolució dictada pel Cap del Servei Territorial.
  
No obstant l'anterior, tenint en compte que els interessats tenen residència legal a Espanya, considerem -aplicant el criteri adoptat per aquesta Direcció General el 23 de juliol de 1999, per a supòsits com el que ens ocupa- que la documentació aportada és justificativa de complir els requisits exigits en l'article 20 de l'esmentat D. 113/1996, de 5 de juny, de Govern Valencià.
  
En conseqüència, procedeix retrotraure les actuacions, perquè a la vista de les actuacions, i si el recurrent reuneix la resta de requisits exigits per la normativa aplicable, se li concedisquen les ajudes econòmiques sol·licitades.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la Divisió d'Habitatge resolc:
  
Estimar el recurs ordinari formulat pel senyor Moktar Kenouche contra resolució del Servei Territorial d'Arquitectura i Habitatge de Castelló, d'11 de març de 1998, la qual queda revocada.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la notificació d'aquesta, segons els articles 10.1 a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que puga interposar qualsevol altre recurs que estime oportú.